I i xe el desenio che ciapa rento i ani che i va dal 2000 al 2009. Tra el segondo e el terso miłenio el xe el primo desenio del XXI secoło, dito par ła veosità de łe inovasion. El 10 de zugno s-ciopa el ditador sirian Hafiz al-Asad al poder dal 1970, ghe va drio el fiol Basar al-Asad. Riva in Eoropa a vaca mata, na małata de e vache. I va vanti i scontri intrà paestinexi e israejani, a agosto el grupo teroristego islamego-pałestinexe Hamas fa tacar a segonda intifa. Dal 19 al 22 de lujo ghe xe a Zènoa el G8 co gran scontri e pestaji intrà manifestanti e poisia, ghe xe stà gran confuxioni inte a sità e vien copà anca on manifestante. Segondo Amnesty International xe stà "a pezor sospension dei diriti democradeghi inte on paexe osidentał po a segonda guera mondiał" El 11 de setenbre on grup de teroristi islameghi de Al Qaida co do aerei derotai i fa cascar e Tori xemee a Nova York, altri do aerei che i gavea da cascar sora el Poigono e el Parlamento dei Stati Unii grasie a na reolta dei pasejeri no i riva al fin. I vien copai so par zo 6000 aneme e i USA e tut el mondo osidentał xe sconvolt El 1° de zenaro 12 stadi del Union Eoropea i toe el eoro cofà scheo. El 30 de zugno el Brasił vinse el Mondiał de bałon. El 20 de marso i Stati Unii , anca se tanti stadi jera contro, i invade l'Iraq e taca a guera contro el goerno de Sadam Husein. Noe mexi pì tardi taca a guera sivił intrà sunìi e sìiti. El 11 de marso on fià de atentai, fati da teroristeghi islameghi de Al Qaida, ai treni de Madrid i copa 191 aneme e fa 2.057 feriti. 1° de majo i intra inte el Union Eoropea diexe novi stadi: Połonia, Slovenia, Ongaria, Malta, Sipro, Łetonia, Estonia, Łetoania, Cechia e a Slovachia. El 26 de disenbre ghe xe on gran marmoto inte el Sud Est Asiatego. El 2 de avrił more el Papa Joàni Pagoło II mejaja e mejaja de persone al funerał. El 19 de avrił vien ełet el novo Papa: el vescovo todesco Joseph Ratzinger, col nome de Benedet XVI. El 7 de lujo on grupo de torosristi islameghi de Al Qaida aŁondon fa dei atentai so a metropoitana e copa 52 aneme e ne ferise 700. L'Uragan Katrina fa gran caxin inte el sud dei Stati Unii soratuto a Nova Orliens. El 12 de lujo i Hezbołà łibanexi i intra inte el Israel e i copa tre soldai israejani e né fa prexonieri do. Taca a guera intrà Israel e el Łiban, Israel concuista el sud del paexe nemigo, che tira bonbe anca sora i sivìi ebrei in Israel. A agosto i el Consejo de Segurésa del ONU manda i caschi blu in Łiban. On xornał danexe fa de łe vigente satireghe sol islam, el mondo islamego se rabia e desfa łe anbasade danexi. Dopo ła condana a morte el 30 de disenbre vien copà Sadam Husein.